Ericu950/Stoicheia-meter-silver huggingface dataset:
ἀλλ ὡς καὶ τῆς παιδεύσεως καὶ τῆς ἐπιμελείας μάλιστα δυναμένης τὴν ἡμετέραν φύσιν εὐεργετεῖν , οὕτω διάκεισο τὴν γνώμην , καὶ τῶν τε παρόντων τοῖς φρονιμωτάτοις πλησίαζε καὶ τῶν ἄλλων οὓς ἂν δύνῃ μεταπέμπου , καὶ μή τε τῶν ποιητῶν τῶν εὐδοκιμούντων μή τε τῶν σοφιστῶν μηδενὸς οἴου δεῖν ἀπείρως ἔχειν , ἀλλὰ τῶν μὲν ἀκροατὴς γίγνου τῶν δὲ μαθητής , καὶ παρασκεύαζε σεαυτὸν τῶν μὲν ἐλαττόνων κριτὴν τῶν δὲ μειζόνων ἀγωνιστήν 0 ·
διὰ γὰρ τούτων τῶν γυμνασίων τάχιστ ἂν γένοιο τοιοῦτος , οἷον ὑπεθέμεθα δεῖν εἶναι τὸν ὀρθῶς βασιλεύσοντα καὶ τὴν πόλιν ὡς χρὴ διοικήσοντα .
μάλιστα δ ἂν αὐτὸς ὑπὸ σαυτοῦ παρακληθείης , εἰ δεινὸν ἡγήσαιο τοὺς χείρους τῶν βελτιόνων ἄρχειν καὶ τοὺς ἀνοητοτέρους τοῖς φρονιμωτέροις προστάττειν ·
ὅσῳ γὰρ ἂν ἐρρωμενεστέρως τὴν τῶν ἄλλων ἄνοιαν ἀτιμάσῃς , τοσούτῳ μᾶλλον τὴν αὑτοῦ διάνοιαν ἀσκήσεις .
ἄρχεσθαι μὲν οὖν ἐντεῦθεν χρὴ τοὺς μέλλοντάς τι τῶν δεόντων ποιήσειν , πρὸς δὲ τούτοις φιλάνθρωπον εἶναι δεῖ καὶ φιλόπολιν ·
οὔ τε γὰρ ἵππων οὔ τε κυνῶν οὔ τ ἄλλου πράγματος οὐδενὸς οἷόν τε καλῶς ἄρχειν , ἂν μή τις χαίρῃ τούτοις ὧν αὐτὸν δεῖ ποιεῖσθαι τὴν ἐπιμέλειαν 0 .
μελέτω σοι τοῦ πλήθους , καὶ περὶ παντὸς ποιοῦ κεχαρισμένως αὐτοῖς ἄρχειν , γιγνώσκων ὅτι καὶ τῶν ὀλιγαρχιῶν καὶ τῶν ἄλλων πολιτειῶν αὗται πλεῖτον χρόνον διαμένουσιν , αἵ τινες ἂν ἄριστα τὸ πλῆθος θεραπεύωσιν .
καλῶς δὲ δημαγωγήσεις , ἔαν μή θ ὑβρίζειν τὸν ὄχλον ἐᾷς μή θ ὑβριζόμενον περιορᾷς , ἀλλὰ σκοπῇς ὅπως οἱ βέλτιστοι μὲν τὰς τιμὰς ἕξουσιν , οἱ δ ἄλλοι μηδὲν ἀδικήσονται ·
ταῦτα γὰρ στοιχεῖα πρῶτα καὶ μέγιστα χρηστῆς πολιτείας ἐστίν .
τῶν προσταγμάτων καὶ τῶν ἐπιτηδευμάτων κίνει καὶ μετατίθει τὰ μὴ καλῶς καθεστῶτα , καὶ μάλιστα μὲν εὑρετὴς γίγνου τῶν βελτίστων , εἰ δὲ μή , μιμοῦ τὰ παρὰ τοῖς ἄλλοις ὀρθῶς ἔχοντα 0 .
ζήτει νόμους τὸ μὲν σύμπαν δικαίους καὶ συμφέροντας καὶ σφίσιν αὐτοῖς ὁμολογουμένους , πρὸς δὲ τούτοις οἵ τινες τὰς μὲν ἀμφισβητήσεις ὡς ἐλαχίστας τὰς δὲ διαλύσεις ὡς οἷόν τε ταχίστας τοῖς πολίταις ποιοῦσι 0 1 ·
ταῦτα γὰρ ἅπαντα προσεῖναι δεῖ τοῖς καλῶς κειμένοις νόμοις .
τὰς μὲν ἐργασίας αὐτοῖς καθίστη κερδαλέας , τὰς δὲ πραγματείας ἐπιζημίους , ἵνα τὰς μὲν φεύγωσι , πρὸς δὲ τὰς προθυμότερον ἔχωσιν 0 .
τὰς κρίσεις ποιοῦ περὶ ὧν ἂν πρὸς ἀλλήλους ἀμφισβητῶσι , μὴ πρὸς χάριν μη δ ἐναντίας ἀλλήλαις , ἀλλ ἀεὶ τ αὐτὰ περὶ τῶν αὐτῶν γίγνωσκε ·
καὶ γὰρ πρέπει καὶ συμφέρει τὴν τῶν βασιλέων γνώμην ἀκινήτως ἔχειν περὶ τῶν δικαίων , ὥσπερ τοὺς νόμους τοὺς καλῶς κειμένους 0 .
οἴκει τὴν πόλιν ὁμοίως ὥσπερ τὸν πατρῷον οἶκον , ταῖς μὲν κατασκευαῖς λαμπρῶς καὶ βασιλικῶς , ταῖς δὲ πράξεσιν ἀκριβῶς , ἵν εὐδοκιμῇς ἅμα καὶ διαρκῇς 0 1 .
τὴν μεγαλοπρέπειαν ἐπιδείκνυσο μη δ ἐν μιᾷ τῶν πολυτελειῶν τῶν εὐθὺς ἀφανιζομένων , ἀλλ ἔν τε τοῖς προειρημένοις καὶ τῷ κάλλει τῶν κτημάτων καὶ ταῖς τῶν φίλων εὐεργεσίαις ·
τὰ γὰρ τοιαῦτα τῶν ἀναλωμάτων αὐτῷ τε σοὶ παραμενεῖ , καὶ τοῖς ἐπιγιγνομένοις πλείονος ἄξια τῶν δεδαπανημένων καταλείψεις .
τὰ μὲν πρὸς τοὺς θεοὺς ποίει μὲν ὡς οἱ πρόγονοι κατέδειξαν , ἡγοῦ δὲ θῦμα τοῦτο κάλλιστον εἶναι καὶ θεραπείαν μεγίστην , ἂν ὡς βέλτιστον καὶ δικαιότατον σαυτὸν παρέχῃς ·
μᾶλλον γὰρ ἐλπὶς τοὺς τοιούτους ἢ τοὺς ἱερεῖα πολλὰ καταβάλλοντας πράξειν τι παρὰ τῶν θεῶν ἀγαθόν 0 1 .
τίμα ταῖς μὲν ἀρχαῖς τῶν φίλων τοὺς οἰκειοτάτους , ταῖς δ ἀληθείαις αὐταῖς τοὺς εὐνουστάτους 0 .
φυλακὴν ἀσφαλεστάτην ἡγοῦ τοῦ σώματος εἶναι τήν τε τῶν φίλων ἀρετὴν καὶ τὴν τῶν πολιτῶν εὔνοιαν καὶ τὴν σαυτοῦ φρόνησιν ·
διὰ γὰρ τούτων καὶ κτᾶσθαι καὶ σώζειν τὰς τυραννίδας μάλιστ ἄν τις δύναιτο .
κήδου τῶν οἴκων τῶν πολιτικῶν , καὶ νόμιζε καὶ τοὺς δαπανῶντας ἀπὸ τῶν σῶν ἀναλίσκειν καὶ τοὺς ἐργαζομένους τὰ σὰ πλείω ποιεῖν ·
ἅπαντα γὰρ τὰ τῶν οἰκούντων τὴν πόλιν οἰκεῖα τῶν καλῶς βασιλευόντων ἐστί .
διὰ παντὸς τοῦ χρόνου τὴν ἀλήθειαν οὕτω φαίνου προτιμῶν , ὥστε πιστοτέρους εἶναι τοὺς σοὺς λόγους μᾶλλον ἢ τοὺς τῶν ἄλλων ὅρκους 0 1 .
ἅπασι μὲν τοῖς ξένοις ἀσφαλῆ τὴν πόλιν πάρεχε καὶ πρὸς τὰ συμβόλαια νόμιμον , περὶ πλείστου δὲ ποιοῦ τῶν ἀφικνουμένων μὴ τοὺς σοὶ δωρεὰς ἄγοντας , ἀλλὰ τοὺς παρὰ σοῦ λαμβάνειν ἀξιοῦντας ·
τιμῶν γὰρ τοὺς τοιούτους μᾶλλον παρὰ τοῖς ἄλλοις εὐδοκιμήσεις .
τοὺς πολλοὺς φόβους ἐξαίρει τῶν πολιτῶν , καὶ μὴ βούλου περιδεεῖς εἶναι τοὺς μηδὲν ἀδικοῦντας ·
ὅπως γὰρ ἂν τοὺς ἄλλους πρὸς σαυτὸν διαθῇς , οὕτω καὶ σὺ πρὸς ἐκείνους ἕξεις .
ποίει μὲν μηδὲν μετ ὀργῆς , δόκει δὲ τοῖς ἄλλοις , ὅταν σοι καιρὸς ᾖ .
δεινὸς μὲν φαίνου τῷ μηδέν σε λανθάνειν τῶν γιγνομένων , πρᾶος δὲ τῷ τὰς τιμωρίας ἐλάττους ποιεῖσθαι τῶν ἁμαρτανομένων 0 .
ἀρχικὸς εἶναι βούλου μὴ χαλεπότητι μη δὲ τῷ σφόδρα κολάζειν , ἀλλὰ τῷ πάντας ἡττᾶσθαι τῆς σῆς διανοίας καὶ νομίζειν ὑπὲρ τῆς αὑτῶν σωτηρίας ἄμεινον ἑαυτῶν σὲ βουλεύεσθαι .
πολεμικὸς μὲν ἴσθι ταῖς ἐπιστήμαις καὶ ταῖς παρασκευαῖς , εἰρηνικὸς δὲ τῷ μηδὲν παρὰ τὸ δίκαιον πλεονεκτεῖν 0 .
οὕτως ὁμίλει τῶν πόλεων πρὸς τὰς ἥττους , ὥσπερ ἂν τὰς κρείττους πρὸς ἑαυτὸν ἀξιώσειας .
φιλονείκει μὴ περὶ πάντων , ἀλλὰ περὶ ὧν ἂν κρατήσαντί σοι μέλλῃ συνοίσειν .
φαύλους ἡγοῦ μὴ τοὺς συμφερόντως ἡττωμένους , ἀλλὰ τοὺς μετὰ βλάβης περιγιγνομένους .
μεγαλόφρονας νόμιζε μὴ τοὺς μείζω περιβαλλομένους ὧν οἷοί τ εἰσὶ κατασχεῖν , ἀλλὰ τοὺς καλῶν μὲν ἐφιεμένους , ἐξεργάζεσθαι δὲ δυναμένους οἷς ἂν ἐπιχειρῶσιν .
ζήλου μὴ τοὺς μεγίστην ἀρχὴν κτησαμένους , ἀλλὰ τοὺς ἄριστα τῇ παρούσῃ χρησαμένους , καὶ νόμιζε τελέως εὐδαιμονήσειν οὐκ ἐὰν πάντων ἀνθρώπων μετὰ φόβων καὶ κινδύνων καὶ κακίας ἄρξῃς , ἀλλ ἂν τοιοῦτος ὢν οἷον χρὴ καὶ πράττων ὥσπερ ἐν τῷ παρόντι μετρίων ἐπιθυμῇς καὶ μηδενὸς τούτων ἀτυχῇς 0 .
φίλους κτῶ μὴ πάντας τοὺς βουλομένους , ἀλλὰ τοὺς τῆς σῆς φύσεως ἀξίους ὄντας , μη δὲ μεθ ὧν ἥδιστα συνδιατρίψεις , ἀλλὰ μεθ ὧν ἄριστα τὴν πόλιν διοικήσεις .
ἀκριβεῖς ποιοῦ τὰς δοκιμασίας τῶν συνόντων , εἰδὼς ὅτι πάντες οἱ μή σοι πλησιάσαντες ὅμοιόν σε τοῖς χρωμένοις εἶναι νομιοῦσιν .
τοιούτους ἐφίστη τοῖς πράγμασι τοῖς μὴ διὰ σοῦ γιγνομένοις , ὡς αὐτὸς τὰς αἰτίας ἕξων ὧν ἂν ἐκεῖνοι πράξωσιν 0 .
πιστοὺς ἡγοῦ μὴ τοὺς ἅπαν ὁ τι ἂν λέγῃς ἢ ποιῇς ἐπαινοῦντας , ἀλλὰ τοὺς τοῖς ἁμαρτανομένοις ἐπιτιμῶντας .
δίδου παρρησίαν τοῖς εὖ φρονοῦσιν , ἵνα περὶ ὧν ἂν ἀμφιγνοῇς , ἔχῃς τοὺς συνδοκιμάσοντας .
διόρα καὶ τοὺς τέχνῃ κολακεύοντας καὶ τοὺς μετ εὐνοίας θεραπεύοντας , ἵνα μὴ πλέον οἱ πονηροὶ τῶν χρηστῶν ἔχωσιν .
ἄκουε τοὺς λόγους τοὺς περὶ ἀλλήλων , καὶ πειρῶ γνωρίζειν ἅμα τούς τε λέγοντας , ὁποῖοί τινές εἰσι , καὶ περὶ ὧν ἂν λέγωσιν .
ταῖς αὐταῖς κόλαζε ζημίαις τοὺς ψευδῶς διαβάλλοντας , αἷσπερ τοὺς ἐξαμαρτάνοντας 0 .
ἄρχε σαυτοῦ μηδὲν ἧττον ἢ τῶν ἄλλων , καὶ τοῦθ ἡγοῦ βασιλικώτατον , ἂν μηδεμιᾷ δουλεύῃς τῶν ἡδονῶν , ἀλλὰ κρατῆς τῶν ἐπιθυμιῶν μᾶλλον ἢ τῶν πολιτῶν 0 .
μηδεμίαν συνουσίαν εἰκῇ προσδέχου μη δ ἀλογίστως , ἀλλ ἐπ ἐκείναις ταῖς διατριβαῖς ἔθιζε σαυτὸν χαίρειν , ἐξ ὧν αὐτός τ ἐπιδώσεις καὶ τοῖς ἄλλοις βελτίων εἶναι δόξεις .
μὴ φαίνου φιλοτιμούμενος ἐπὶ τοῖς τοιούτοις ἃ καὶ τοῖς κακοῖς διαπράξασθαι δυνατόν ἐστιν , ἀλλ ἐπ ἀρετῇ μέγα φρονῶν , ἧς οὐδὲν μέρος τοῖς πονηροῖς μέτεστιν .
νόμιζε τῶν τιμῶν ἀληθεστάτας εἶναι μὴ τὰς ἐν τῷ φανερῷ μετὰ δέους γιγνομένας , ἀλλ ὅταν αὐτοὶ παρ αὑτοῖς ὄντες μᾶλλόν σου τὴν γνώμην ἢ τὴν τύχην θαυμάζωσιν 0 .
λάνθανε μέν , ἢν ἐπὶ τῴ σοι συμβῇ τῶν φαύλων χαίρειν , ἐνδείκνυσο δὲ περὶ τὰ μέγιστα σπουδάζων .
μὴ τοὺς μὲν ἄλλους ἀξίου κοσμίως ζῆν τοὺς δὲ βασιλεῖς ἀτάκτως , ἀλλὰ τὴν σαυτοῦ σωφροσύνην παράδειγμα τοῖς ἄλλοις καθίστη , γιγνώσκων ὅτι τὸ τῆς πόλεως ὅλης ἦθος ὁμοιοῦται τοῖς ἄρχουσιν 0 .
σημεῖον ἔστω σοι τοῦ καλῶς βασιλεύειν , ἂν τοὺς ἀρχομένους ὁρᾷς εὐπορωτέρους καὶ σωφρονεστέρους γιγνομένους διὰ τὴν σὴν ἐπιμέλειαν .
περὶ πλείονος ποιοῦ δόξαν καλὴν ἢ πλοῦτον μέγαν τοῖς παισὶ καταλιπεῖν 0 ·
ὁ μὲν γὰρ θνητός , ἡ δ ἀθάνατος , καὶ δόξῃ μὲν χρήματα κτητά , δόξα δὲ χρημάτων οὐκ ὠνητή , καὶ τὰ μὲν καὶ φαύλοις παραγίγνεται , τὴν δ οὐχ οἷόν τε ἀλλ ἢ τοὺς διενεγκόντας κτήσασθαι 0 1 2 .
τρύφα μὲν ἐν ταῖς ἐσθῆσι καὶ τοῖς περὶ τὸ σῶμα κόσμοις , καρτέρει δὲ ὡς χρὴ τοὺς βασιλεύοντας ἐν τοῖς ἄλλοις ἐπιτηδεύμασιν , ἵν οἱ μὲν ὁρῶντες διὰ τὴν ὄψιν ἄξιόν σε τῆς ἀρχῆς εἶναι νομίζωσιν , οἱ δὲ συνόντες διὰ τὴν τῆς ψυχῆς ῥώμην τὴν αὐτὴν ἐκείνοις γνώμην ἔχωσιν .
ἐπισκόπει τοὺς λόγους ἀεὶ τοὺς σαυτοῦ καὶ τὰς πράξεις , ἵν ὡς ἐλαχίστοις ἁμαρτήμασι περιπίπτῃς .
κράτιστον μὲν τῆς ἀκμῆς τῶν καιρῶν τυγχάνειν , ἐπειδὴ δὲ δυσκαταμαθήτως ἔχουσιν , ἐλλείπειν αἱροῦ καὶ μὴ πλεονάζειν 0 ·
αἱ γὰρ μετριότητες μᾶλλον ἐν ταῖς ἐνδείαις ἢ ταῖς ὑπερβολαῖς ἔνεισιν 0 .
ἀστεῖος εἶναι πειρῶ καὶ σεμνός ·
τὸ μὲν γὰρ τῇ τυραννίδι πρέπει , τὸ δὲ πρὸς τὰς συνουσίας ἁρμόττει .
χαλεπώτατον δὲ τοῦτο πάντων ἐστὶ τῶν προσταγμάτων ·
εὑρήσεις γὰρ ὡς ἐπὶ τὸ πολὺ τοὺς μὲν σεμνυνομένους ψυχροὺς ὄντας , τοὺς δὲ βουλομένους μένους ἀστείους εἶναι ταπεινοὺς φαινομένους .
δεῖ δὲ χρῆσθαι μὲν ἀμφοτέραις ταῖς ἰδέαις ταύταις , τὴν δὲ συμφορὰν τὴν ἑκατέρᾳ προσοῦσαν διαφεύγειν .
ὅ τι ἂν ἀκριβῶσαι βουληθῇς ὧν ἐπίστασθαι προσήκει τοὺς βασιλεῖς , ἐμπειρίᾳ μέτιθι καὶ φιλοσοφίᾳ ·
τὸ μὲν γὰρ φιλοσοφεῖν τὰς ὁδούς σοι δείξει , τὸ δ ἐπ αὐτῶν τῶν ἔργων γυμνάζεσθαι δύνασθαί σε χρῆσθαι τοῖς πράγμασι ποιήσει .
θεώρει τὰ γιγνόμενα καὶ τὰ συμπίπτοντα καὶ τοῖς ἰδιώταις καὶ τοῖς τυράννοις ·
ἂν γὰρ τὰ παρεληλυθότα μνημονεύῃς , ἄμεινον περὶ τῶν μελλόντων βουλεύσει .
δεινὸν ἡγοῦ τῶν μὲν ἰδιωτῶν τινας ἐθέλειν ἀποθνήσκειν , ἵνα τελευτήσαντες ἐπαινεθῶσι , τοὺς δὲ βασιλεῖς μὴ τολμᾶν χρῆσθαι τοῖς ἐπιτηδεύμασι τούτοις , ἐξ ὧν ζῶντες εὐδοκιμήσουσιν .
βούλου τὰς εἰκόνας τῆς ἀρετῆς ὑπόμνημα μᾶλλον ἢ τοῦ σώματος καταλιπεῖν 0 .
μάλιστα μὲν πειρῶ τὴν ἀσφάλειαν καὶ σαυτῷ καὶ τῇ πόλει διαφυλάττειν ·
ἐὰν δ ἀναγκασθῇς κινδυνεύειν , αἱροῦ καλῶς τεθνάναι μᾶλλον ἢ ζῆν αἰσχρῶς 0 .
ἐν πᾶσι τοῖς ἔργοις μέμνησο τῆς βασιλείας , καὶ φρόντιζε ὅπως μηδὲν ἀνάξιον τῆς τιμῆς ταύτης πράξεις .
μὴ περιίδῃς τὴν σαυτοῦ φύσιν ἅπασαν ἅμα διαλυθεῖσαν ·
ἀλλ ἐπειδὴ θνητοῦ σώματος ἔτυχες , πειρῶ τῆς ψυχῆς ἀθάνατον τὴν μνήμην καταλιπεῖν .
μελέτα περὶ καλῶν ἐπιτηδευμάτων λέγειν , ἵνα συνεθισθῇς ὅμοια τοῖς εἰρημένοις φρονεῖν .
ἅττ ἄν σοι λογιζομένῳ φαίνηται βέλτιστα , ταῦτα τοῖς ἔργοις ἐπιτέλει .
ὧν τὰς δόξας ζηλοῖς , μιμοῦ τὰς πράξεις .
ἃ τοῖς αὑτοῦ παισὶν ἂν συμβουλεύσειας , τούτοις αὐτὸς ἐμμένειν ἀξίου .
χρῶ τοῖς εἰρημένοις ἢ ζήτει βελτίω τούτων .
σοφοὺς νόμιζε μὴ τοὺς ἀκριβῶς περὶ μικρῶν ἐρίζοντας , ἀλλὰ τοὺς εὖ περὶ τῶν μεγίστων λέγοντας , μη δὲ τοὺς τοῖς μὲν ἄλλοις εὐδαιμονίαν ὑπισχνουμένους , αὐτοὺς δ ἐν πολλαῖς ἀπορίαις ὄντας , ἀλλὰ τοὺς μέτρια μὲν περὶ αὑτῶν λέγοντας , ὁμιλεῖν δὲ καὶ τοῖς πράγμασι καὶ τοῖς ἀνθρώποις δυναμένους , καὶ μὴ διαταραττομένους ἐν ταῖς τοῦ βίου μεταβολαῖς , ἀλλὰ καλῶς καὶ μετρίως καὶ τὰς συμφορὰς καὶ τὰς εὐτυχίας φέρειν ἐπισταμένους .
καὶ μὴ θαυμάσῃς , εἰ πολλὰ τῶν λεγομένων ἐστὶν ἃ καὶ σὺ γιγνώσκεις ·
οὐ δὲ γὰρ ἐμὲ τοῦτο παρέλαθεν , ἀλλ ἠπιστάμην ὅτι τοσούτων ὄντων τὸ πλῆθος καὶ τῶν ἄλλων καὶ τῶν ἀρχόντων οἱ μέν τι τούτων εἰρήκασιν , οἱ δ ἀκηκόασιν , οἱ δ ἑτέρους ποιοῦντας ἑωράκασιν , οἱ δ αὐτοὶ τυγχάνουσιν ἐπιτηδεύοντες .
ἀλλὰ γὰρ οὐκ ἐν τοῖς λόγοις χρὴ τούτοις ζητεῖν τὰς καινότητας , ἐν οἷς οὔ τε παράδοξον οὔ τ ἄπιστον οὔ τ ἔξω τῶν νομιζομένων οὐδὲν ἔξεστιν εἰπεῖν , ἀλλ ἡγεῖσθαι τοῦτον χαριέστατον , ὃς ἂν τῶν διεσπαρμένων ἐν ταῖς τῶν ἄλλων διανοίαις ἀθροῖσαι τὰ πλεῖστα δυνηθῇ καὶ φράσαι κάλλιστα περὶ αὐτῶν .
ἐπεὶ κ ἀκεῖνό μοι πρόδηλον ἦν , ὅτι τὰ συμβουλεύοντα καὶ τῶν ποιημάτων καὶ τῶν συγγραμμάτων μάτων χρησιμώτατα μὲν ἅπαντες νομίζουσιν , οὐ μὴν ἥδιστά γ αὐτῶν ἀκούουσιν , ἀλλὰ πεπόνθασιν ὅπερ πρὸς τοὺς νουθετοῦντας 0 ·
καὶ γὰρ ἐκείνους ἐπαινοῦσι μέν , πλησιάζειν δὲ βούλονται τοῖς συνεξαμαρτάνουσιν ἀλλ οὐ τοῖς ἀποτρέπουσιν .
σημεῖον δ ἄν τις ποιήσαιτο τὴν Ἡσιόδου καὶ Θεόγνιδος καὶ Φωκυλίδου ποίησιν ·
καὶ γὰρ τούτους φασὶ μὲν ἀρίστους γεγενῆσθαι συμβούλους τῶ βίῳ τῷ τῶν ἀνθρώπων , ταῦτα δὲ λέγοντες αἱροῦνται συνδιατρίβειν ταῖς ἀλλήλων ἀνοίαις μᾶλλον ἢ ταῖς ἐκείνων ὑποθήκαις 0 .
ἔτι δ εἴ τις ἐκλέξειε τῶν προεχόντων ποιητῶν τὰς καλουμένας γνώμας , ἐφ αἷς ἐκεῖνοι μάλιστ ἐσπούδασαν , ὁμοίως ἂν καὶ πρὸς ταύτας διατεθεῖεν ·
ἥδιον γὰρ ἂν κωμῳδίας τῆς φαυλοτάτης ἢ τῶν οὕτω τεχνικῶς πεποιημένων ἀκούσαιεν 0 .
καὶ τί δεῖ καθ ἓν ἕκαστον λέγοντα διατρίβειν ;
ὅλως γὰρ εἰ θέλοιμεν σκοπεῖν τὰς φύσεις τὰς τῶν ἀνθρώπων , εὑρήσομεν τοὺς πολλοὺς αὐτῶν οὔ τε τῶν σιτίων χαίροντας τοῖς ὑγιεινοτάτοις οὔ τε τῶν ἐπιτηδευμάτων τοῖς καλλίστοις οὔ τε τῶν πραγμάτων τοῖς βελτίστοις οὔ τε τῶν θρεμμάτων τοῖς ὠφελιμωτάτοις , ἀλλὰ παντάπασιν ἐναντίας τῷ συμφέροντι τὰς ἡδονὰς ἔχοντας , καὶ δοκοῦντας καρτερικοὺς καὶ φιλοπόνους εἶναι τοὺς τῶν δεόντων τι ποιοῦντας ·
ὥστε πῶς ἄν τις τοῖς τοιούτοις ἢ παραινῶν ἢ διδάσκων ἢ χρήσιμόν τι λέγων ἀρέσειεν ;
οἳ πρὸς τοῖς εἰρημένοις φθονοῦσι μὲν τοῖς εὖ φρονοῦσιν , ἁπλοῦς δ ἡγοῦνται τοὺς νοῦν οὐκ ἔχοντας , οὕτω δὲ τὰς ἀληθείας τῶν πραγμάτων φεύγουσιν , ὥστ οὐ δὲ τὰ σφέτερ αὐτῶν ἴσασιν , ἀλλὰ λυποῦνται μὲν περὶ τῶν ἰδίων λογιζόμενοι , χαίρουσι δὲ περὶ τῶν ἀλλοτρίων διαλεγόμενοι , βούλοιντο δ ἂν τῷ σώματι κακοπαθῆσαι μᾶλλον ἢ τῇ ψυχῇ πονῆσαι καὶ σκέψασθαι περί τινος τῶν ἀναγκαίων 0 .
εὕροι δ ἄν τις αὐτοὺς ἐν μὲν ταῖς πρὸς ἀλλήλους συνουσίαις ἢ λοιδοροῦντας ἢ λοιδορουμένους , ἐν δὲ ταῖς ἐρημίαις οὐ βουλευομένους ἀλλ εὐχομένους .
λέγω δ οὐ καθ ἁπάντων , ἀλλὰ κατὰ τῶν ἐνόχων τοῖς εἰρημένοις ὄντων .
ἐκεῖνο δ οὖν φανερόν , ὅτι δεῖ τοὺς βουλομένους ἢ ποιεῖν ἢ γράφειν τι κεχαρισμένον τοῖς πολλοῖς μὴ τοὺς ὠφελιμωτάτους τῶν λόγων ζητεῖν , ἀλλὰ τοὺς μυθωδεστάτους 0 ·
ἀκούοντες μὲν γὰρ τῶν τοιούτων χαίρουσι , θεωροῦντες δὲ τοὺς ἀγῶνας καὶ τὰς ἁμίλλας .
διὸ καὶ τὴν Ὁμήρου ποίησιν καὶ τοὺς πρώτους εὑρόντας τραγῳδίαν ἄξιον θαυμάζειν , ὅτι κατιδόντες τὴν φύσιν τὴν τῶν ἀνθρώπων ἀμφοτέραις ταῖς ἰδέαις ταύταις κατεχρήσαντο πρὸς τὴν ποίησιν 0 .
ὁ μὲν γὰρ τοὺς ἀγῶνας καὶ τοὺς πολέμους τοὺς τῶν ἡμιθέων ἐμυθολόγησεν , οἱ δὲ τοὺς μύθους εἰς ἀγῶνας καὶ πράξεις κατέστησαν , ὥστε μὴ μόνον ἀκουστοὺς ἡμῖν ἀλλὰ καὶ θεατοὺς γενέσθαι .
τοιούτων οὖν παραδειγμάτων ὑπαρχόντων , δέδεικται τοῖς ἐπιθυμοῦσι τοὺς ἀκροωμένους ψυχαγωγεῖν , ὅτι τοῦ μὲν νουθετεῖν καὶ συμβουλεύειν βουλεύειν ἀφεκτέον , τὰ δὲ τοιαῦτα λεκτέον οἷς ὁρῶσι τοὺς ὄχλους μάλιστα χαίροντας .
ταῦτα δὲ διῆλθον ἡγούμενος σὲ δεῖν , τὸν οὐχ ἕνα τῶν πολλῶν ἀλλὰ πολλῶν βασιλεύοντα , μὴ τὴν αὐτὴν γνώμην ἔχειν τοῖς ἄλλοις , μη δὲ τὰ σπουδαῖα τῶν πραγμάτων μη δὲ τοὺς εὖ φρονοῦντας τῶν ἀνθρώπων ταῖς ἡδοναῖς κρίνειν , ἀλλ ἐπὶ τῶν πράξεων τῶν χρησίμων αὐτοὺς δοκιμάζειν , ἄλλως τ ἐπειδὴ περὶ μὲν τῶν γυμνασίων τῶν τῆς ψυχῆς ἀμφισβητοῦσιν οἱ περὶ τὴν φιλοσοφίαν ὄντες , καί φασιν οἱ μὲν διὰ τῶν ἐριστικῶν λόγων οἱ δὲ διὰ τῶν πολιτικῶν οἱ δὲ δι ἄλλων τινῶν φρονιμωτέρους ἔσεσθαι τοὺς αὐτοῖς πλησιάζοντας , ἐκεῖνο δὲ πάντες ὁμολογοῦσιν , ὅτι δεῖ τὸν καλῶς πεπαιδευμένον ἐξ ἑκάστου τούτων φαίνεσθαι βουλεύεσθαι δυνάμενον 0 1 2 .
χρὴ τοίνυν ἀφέμενον τῶν ἀμφισβητουμένων ἐπὶ τοῦ συνομολογουμένου λαμβάνειν αὐτῶν τὸν ἔλεγχον , καὶ μάλιστα μὲν ἐπὶ τῶν καιρῶν θεωρεῖν συμβουλεύοντας , εἰ δὲ μή , καὶ καθ ὅλων τῶν πραγμάτων λέγοντας 0 .
καὶ τοὺς μὲν μηδὲν γιγνώσκοντας τῶν δεόντων ἀποδοκίμαζε  δῆλον γὰρ ὡς ὁ μηδὲν ὢν αὐτὸς χρήσιμος οὐ δ ἄν ἄλλον φρόνιμον ποιήσειεν  , τοὺς δὲ νοῦν ἔχοντας καὶ δυναμένους ὁρᾶν πλέον τι τῶν ἄλλων περὶ πολλοῦ ποιοῦ καὶ θεράπευε , γιγνώσκων ὅτι σύμβουλος ἀγαθὸς χρησιμώτατον καὶ τυραννικώτατον ἁπάντων τῶν κτημάτων ἐστίν 0 .
ἡγοῦ δὲ τούτους μεγίστην σοι ποιεῖν τὴν βασιλείαν , οἵ τινες ἂν τὴν διάνοιαν τὴν σὴν πλεῖστ ὠφελῆσαι δυνηθῶσιν .
ἐγὼ μὲν οὖν ἅ τε γιγνώσκω παρῄνεκα , καὶ τιμῶ σε τούτοις οἷς τυγχάνω δυνάμενος ·
βούλου δὲ καὶ τοὺς ἄλλους , ὅπερ εἶπον ἀρχόμενος , μὴ τὰς εἰθισμένας ἄγειν σοι δωρεάς , ἃς ὑμεῖς πολὺ πλείονος ἀγοράζετε παρὰ τῶν διδόντων ἢ παρὰ τῶν πωλούντων , ἀλλὰ τοιαύτας , αἷς κ ἂν σφόδρα χρῇ καὶ μηδεμίαν ἡμέραν διαλείπῃς , οὐ κατατρίψεις , ἀλλὰ μείζους καὶ πλείονος ἀξίας ποιήσεις 0 .
εἰσί τινες οἳ δυσκόλως ἔχουσι πρὸς τοὺς λόγους καὶ διαμέμφονται τοὺς φιλοσοφοῦντας , καί φασιν αὐτοὺς οὐκ ἀρετῆς ἀλλὰ πλεονεξίας ἕνεκα ποιεῖσθαι τὰς τοιαύτας διατριβάς .
ἡδέως ἂν οὖν πυθοίμην τῶν οὕτω διακειμένων , διὰ τί τοὺς μὲν εὖ λέγειν ἐπιθυμοῦντας ψέγουσι , τοὺς δ ὀρθῶς πράττειν βουλομένους ἐπαινοῦσιν ·
εἰ γὰρ αἱ πλεονεξίαι λυποῦσιν αὐτούς , πλείους καὶ μείζους ἐκ τῶν ἔργων ἢ τῶν λόγων εὑρήσομεν γιγνομένας .
ἔπειτα κ ἀκεῖν ἄτοπον εἰ λέληθεν αὐτούς , ὅτι τὰ περὶ τοὺς θεοὺς εὐσεβοῦμεν καὶ τὴν δικαιοσύνην ἀσκοῦμεν καὶ τὰς ἄλλας ἀρετὰς ἐπιτηδεύομεν οὐχ ἵνα τῶν ἄλλων ἔλαττον ἔχωμεν , ἀλλ ὅπως ἂν ὡς μετὰ πλείστων ἀγαθῶν τὸν βίον διάγωμεν 0 .
ὥστ οὐ κατηγορητέον τῶν πραγμάτων τούτων ἐστί , δι ὧν ἄν τις μετ ἀρετῆς πλεονεκτήσειεν , ἀλλὰ τῶν ἀνθρώπων τῶν περὶ τὰς πράξεις ἐξαμαρτανόντων ἢ τοῖς λόγοις ἐξαπατώντων καὶ μὴ δικαίως χρωμένων αὐτοῖς .
θαυμάζω δὲ τῶν ταύτην τὴν γνώμην ἐχόντων , ὅπως οὐ καὶ τὸν πλοῦτον καὶ τὴν ῥώμην καὶ τὴν ἀνδρίαν κακῶς λέγουσιν .
εἴπερ γὰρ διὰ τοὺς ἐξαμαρτάνοντας καὶ τοὺς ψευδομένους πρὸς τοὺς λόγους χαλεπῶς ἔχουσι , προσήκει καὶ τοῖς ἄλλοις ἀγαθοῖς αὐτοὺς ἐπιτιμᾶν ·
φανήσονται γάρ τινες καὶ τῶν ταῦτα κεκτημένων ἐξαμαρτάνοντες καὶ πολλοὺς διὰ τούτων κακῶς ποιοῦντες .
ἀλλὰ γὰρ οὐ δίκαιον , οὔ τ εἴ τινες τοὺς ἀπαντῶντας τύπτουσι , τῆς ῥώμης κατηγορεῖν , οὔ τε διὰ τοὺς ἀποκτείνοντας οὓς οὐ δεῖ τὴν ἀνδρίαν λοιδορεῖν , οὔ θ ὅλως τὴν τῶν ἀνθρώπων πονηρίαν ἐπὶ τὰ πράγματα μεταφέρειν , ἀλλ αὐτοὺς ἐκείνους ψέγειν , ὅσοι τοῖς ἀγαθοῖς κακῶς χρῶνται καὶ τοῖς ὠφελεῖν δυναμένοις , τούτοις βλάπτειν τοὺς συμπολιτευομένους ἐπιχειροῦσι 0 .
νῦν δ ἀμελήσαντες τοῦτον τὸν τρόπον περὶ ἑκάστου διορίζεσθαι πρὸς ἅπαντας τοὺς λόγους δυσκόλως διάκεινται , καὶ τοσοῦτον διημαρτήκασιν ὥστ οὐκ αἴσθονται τοιούτῳ πράγματι δυσμενῶς ἔχοντες , ὃ πάντων τῶν ἐνόντων ἐν τῇ τῶν ἀνθρώπων φύσει πλείστων ἀγαθῶν αἴτιόν ἐστι .
τοῖς μὲν γὰρ ἄλλοις οἷς ἔχομεν οὐδὲν τῶν ἄλλων ζῴων διαφέρομεν , ἀλλὰ πολλῶν καὶ τῷ τάχει καὶ τῇ ῥώμῃ καὶ ταῖς ἄλλαις εὐπορίαις καταδεέστεροι τυγχάνομεν ὄντες ·
ἐγγενομένου δ ἡμῖν τοῦ πείθειν ἀλλήλους καὶ δηλοῦν πρὸς ἡμᾶς αὐτοὺς περὶ ὧν ἂν βουληθῶμεν , οὐ μόνον τοῦ θηριωδῶς ζῆν ἀπηλλάγημεν , ἀλλὰ καὶ συνελθόντες πόλεις ᾠκίσαμεν καὶ νόμους ἐθέμεθα καὶ τέχνας εὕρομεν , καὶ σχεδὸν ἅπαντα τὰ δι ἡμῶν μεμηχανημένα λόγος ἡμῖν ἐστιν ὁ συγκατασκευάσας .
οὗτος γὰρ περὶ τῶν δικαίων καὶ τῶν ἀδίκων καὶ τῶν αἰσχρῶν καὶ τῶν καλῶν ἐνομοθέτησεν ·
ὧν μὴ διαταχθέντων οὐκ ἂν οἷοί τ ἦμεν οἰκεῖν μετ ἀλλήλων .
τούτῳ καὶ τοὺς κακοὺς ἐξελέγχομεν καὶ τοὺς ἀγαθοὺς ἐγκωμιάζομεν .
διὰ τούτου τούς τ ἀνοήτους παιδεύομεν καὶ τοὺς φρονίμους δοκιμάζομεν ·
τὸ γὰρ λέγειν ὡς δεῖ τοῦ φρονεῖν εὖ μέγιστον σημεῖον ποιούμεθα , καὶ λόγος ἀληθὴς καὶ νόμιμος καὶ δίκαιος ψυχῆς ἀγαθῆς καὶ πιστῆς εἴδωλόν ἐστιν .
μετὰ τούτου καὶ περὶ τῶν ἀμφισβητησίμων ἀγωνιζόμεθα καὶ περὶ τῶν ἀγνοουμένων σκοπούμεθα ·
ταῖς γὰρ πίστεσιν αἷς τοὺς ἄλλους λέγοντες πείθομεν , ταῖς αὐταῖς ταύταις βουλευόμενοι χρώμεθα , καὶ ῥητορικοὺς μὲν καλοῦμεν τοὺς ἐν τῷ πλήθει δυναμένους λέγειν , εὐβούλους δὲ νομίζομεν οἵτινες ἂν αὐτοὶ πρὸς αὑτοὺς ἄριστα περὶ τῶν πραγμάτων διαλεχθῶσιν .
εἰ δὲ δεῖ συλλήβδην περὶ τῆς δυνάμεως ταύτης εἰπεῖν , οὐδὲν τῶν φρονίμως πραττομένων εὑρήσομεν ἀλόγως γιγνόμενον , ἀλλὰ καὶ τῶν ἔργων καὶ τῶν διανοημάτων ἁπάντων ἡγεμόνα λόγον ὄντα , καὶ μάλιστα χρωμένους αὐτῷ τοὺς πλεῖστον νοῦν ἔχοντας ·
ὥστε τοὺς τολμῶντας βλασφημεῖν περὶ τῶν παιδευόντων καὶ φιλοσοφούντων ὁμοίως ἄξιον μισεῖν ὥσπερ τοὺς εἰς τὰ τῶν θεῶν ἐξαμαρτάνοντας 0 .
ἐγὼ δ ἀποδέχομαι μὲν ἅπαντας τοὺς λόγους τοὺς καὶ κατὰ μικρὸν ἡμᾶς ὠφελεῖν δυναμένους , οὐ μὴν ἀλλὰ καλλίστους ἡγοῦμαι καὶ βασιλικωτάτους καὶ μάλιστα πρέποντας ἐμοὶ τοὺς περὶ τῶν ἐπιτηδευμάτων καὶ τῶν πολιτειῶν παραινοῦντας , καὶ τούτων αὐτῶν ὅσοι διδάσκουσι τούς τε δυναστεύοντας ὡς δεῖ τῷ πλήθει χρῆσθαι , καὶ τοὺς ἰδιώτας ὡς χρὴ πρὸς τοὺς ἄρχοντας διακεῖσθαι 0 ·
διὰ γὰρ τούτων ὁρῶ τὰς πόλεις εὐδαιμονεστάτας καὶ μεγίστας γιγνομένας .
τὸν μὲν οὖν ἕτερον , ὡς χρὴ τυραννεῖν , Ἰσοκράτους ἠκούσατε , τὸν δ ἐχόμενον , ἃ δεῖ ποιεῖν τοὺς ἀρχομένους , ἐγὼ πειράσομαι διελθεῖν , οὐχ ὡς ἐκεῖνον ὑπερβαλούμενος , ἀλλ ὡς προσῆκόν μοι περὶ τούτων μάλιστα διαλεχθῆναι πρὸς ὑμᾶς 0 .
εἰ μὲν γὰρ ἐμοῦ μὴ δηλώσαντος ἃ βούλομαι ποιεῖν ὑμᾶς διαμάρτοιτε τῆς ἐμῆς γνώμης , οὐκ ἂν εἰκότως ὑμῖν ὀργιζοίμην ·
εἰ δὲ προειπόντος ἐμοῦ μηδὲν γίγνοιτο τούτων , δικαίως ἂν ἤδη τοῖς μὴ πειθομένοις μεμφοίμην .
ἡγοῦμαι δ οὕτως ἂν μάλιστα παρακαλέσαι καὶ προτρέψαι πρὸς τὸ μνημονεύειν ὑμᾶς τὰ ῥηθέντα καὶ πειθαρχεῖν αὐτοῖς , οὐκ εἰ περὶ τὸ συμβουλεύειν μόνον γενοίμην καὶ ταῦτ ἀπαριθμήσας ἀπαλλαγείην , ἀλλ εἰ προεπιδείξαιμι πρῶτον μὲν τὴν πολιτείαν τὴν παροῦσαν ὡς ἄξιόν ἐστιν ἀγαπᾶν οὐ μόνον διὰ τὴν ἀνάγκην , οὐ δ ὅτι πάντα τὸν χρόνον μετὰ ταύτης οἰκοῦμεν , ἀλλ ὅτι βελτίστη τῶν πολιτειῶν ἐστιν , ἔπειθ ὡς ἐγὼ ταύτην ἔχω τὴν ἀρχὴν οὐ παρανόμως οὐ δ ἀλλοτρίαν , ἀλλ ὁσίως καὶ δικαίως καὶ διὰ τοὺς ἐξ ἀρχῆς προγόνους καὶ διὰ τὸν πατέρα καὶ δι ἐμαυτόν .
τούτων γὰρ προαποδειχθέντων τίς οὐκ αὐτὸς αὑτοῦ καταγνώσεται τὴν μεγίστην ζημίαν , ἂν μὴ πειθαρχῇ τοῖς ὑπ ἐμοῦ συμβουλευθεῖσι καὶ προσταχθεῖσιν ;
περὶ μὲν οὖν τῶν πολιτειῶν  ἐντεῦθεν γὰρ ὑποτιθέμενος ἠρξάμην  οἶμαι πᾶσι δοκεῖν δεινότατον μὲν εἶναι τὸ τῶν αὐτῶν ἀξιοῦσθαι τοὺς χρηστοὺς καὶ τοὺς πονηρούς , δικαιότατον δὲ τὸ διωρίσθαι περὶ τούτων καὶ μὴ τοὺς ἀνομοίους τῶν ὁμοίων τυγχάνειν , ἀλλὰ καὶ πράττειν καὶ τιμᾶσθαι κατὰ τὴν ἀξίαν ἑκάστους 0 .
αἱ μὲν τοίνυν ὀλιγαρχίαι καὶ δημοκρατίαι τὰς ἰσότητας τοῖς μετέχουσι τῶν πολιτειῶν ζητοῦσι , καὶ τοῦτ εὐδοκιμεῖ παρ αὐταῖς , ἢν μηδὲν ἕτερος ἑτέρου δύνηται πλέον ἔχειν ·
ὃ τοῖς πονηροῖς συμφέρον ἐστίν ·
αἱ δὲ μοναρχίαι πλεῖστον μὲν νέμουσι τῷ βελτίστῳ , δεύτερον δὲ τῷ μετ ἐκεῖνον , τρίτον δὲ καὶ τέταρτον τοῖς ἄλλοις κατὰ τὸν αὐτὸν λόγον 0 1 .
καὶ ταῦτ εἰ μὴ πανταχοῦ καθέστηκεν , ἀλλὰ τό γε βούλημα τῆς πολιτείας τοιοῦτόν ἐστιν .
καὶ μὲν δὴ διορᾶν καὶ τὰς φύσεις τῶν ἀνθρώπων καὶ τὰς πράξεις ἅπαντες ἂν τὰς τυραννίδας μᾶλλον ὁμολογήσαιεν .
καίτοι τίς οὐκ ἂν δέξαιτο τῶν εὖ φρονούντων τοιαύτης πολιτείας μετέχειν ἐν ᾗ μὴ διαλήσει χρηστὸς ὤν , μᾶλλον ἢ φέρεσθαι μετὰ τοῦ πλήθους μὴ γιγνωσκόμενος ὁποῖός τίς ἐστιν 0 ;
ἀλλὰ μὴν καὶ πραοτέραν τοσούτῳ δικαίως ἂν αὐτὴν εἶναι κρίνοιμεν , ὅσῳ περ ῥᾷόν ἐστιν ἑνὸς ἀνδρὸς γνώμῃ προσέχειν τὸν νοῦν μᾶλλον ἢ πολλαῖς καὶ παντοδαπαῖς διανοίαις ζητεῖν ἀρέσκειν 0 .
ὅτι μὲν οὖν ἡδίων ἐστὶ καὶ πραοτέρα καὶ δικαιοτέρα , διὰ πλειόνων μὲν ἄν τις ἀποδείξειεν , οὐ μὴν ἀλλὰ καὶ διὰ τούτων συνιδεῖν ῥᾴδιόν ἐστι ·
περὶ δὲ τῶν λοιπῶν , ὅσον αἱ μοναρχίαι πρὸς τὸ βουλεύεσθαι καὶ πρᾶξαί τι τῶν δεόντων διαφέρουσιν , οὕτως ἂν κάλλιστα θεωρήσαιμεν , εἰ τὰς μεγίστας τῶν πράξεων παρ ἀλλήλας τιθέντες ἐξετάζειν ἐπιχειρήσαιμεν αὐτάς .
οἱ μὲν τοίνυν κατ ἐνιαυτὸν εἰς τὰς ἀρχὰς εἰσιόντες πρότερον ἰδιῶται γίγνονται , πρὶν αἰσθέσθαι τι τῶν τῆς πόλεως καὶ λαβεῖν ἐμπειρίαν αὐτῶν ·
οἱ δ ἀεὶ τοῖς αὐτοῖς ἐπιστατοῦντες , ἢν καὶ τὴν φύσιν καταδεεστέραν ἔχωσιν , ἀλλ οὖν ταῖς γ ἐμπειρίαις πολὺ τῶν ἄλλων προέχουσιν .
ἔπειθ οἱ μὲν πολλῶν καταμελοῦσιν εἰς ἀλλήλους ἀποβλέποντες , οἱ δ οὐδενὸς ὀλιγωροῦσιν , εἰδότες ὅτι πάντα δεῖ δι αὑτῶν γίγνεσθαι .
πρὸς δὲ τούτοις οἱ μὲν ἐν ταῖς ὀλιγαρχίαις καὶ ταῖς δημοκρατίαις διὰ τὰς πρὸς σφᾶς αὐτοὺς φιλοτιμίας λυμαίνονται τοῖς κοινοῖς ·
οἱ δ ἐν ταῖς μοναρχίαις ὄντες , οὐκ ἔχοντες ὅτῳ φθονήσουσι , πάντων , ὡς οἷόν τ ἐστί , βέλτιστα πράττουσιν .
ἔπειθ οἱ μὲν ὑστερίζουσι τῶν πραγμάτων ·
τὸν μὲν γὰρ πλεῖστον χρόνον ἐπὶ τοῖς ἰδίοις διατρίβουσιν , ἐπειδὰν δ εἰς τὰ συνέδρια συνέλθωσιν , πλεονάκις ἄν τις αὐτοὺς εὕροι διαφερομένους ἢ κοινῇ βουλευομένους 0 ·
οἱ δ οὔ τε συνεδρίων οὔ τε χρόνων αὐτοῖς ἀποδεδειγμένων , ἀλλὰ καὶ τὰς ἡμέρας καὶ τὰς νύκτας ἐπὶ ταῖς πράξεσιν ὄντες οὐκ ἀπολείπονται τῶν καιρῶν , ἀλλ ἕκαστον ἐν τῷ δέοντι πράττουσιν .
ἔτι δ οἱ μὲν δυσμενῶς ἔχουσι , καὶ βούλοιντ ἂν καὶ τοὺς πρὸ αὑτῶν ἄρχοντας καὶ τοὺς ἐφ αὑτοῖς ὡς κάκιστα διοικῆσαι τὴν πόλιν , ἵν ὡς μεγίστην δόξαν αὐτοὶ λάβωσιν ·
οἱ δὲ διὰ παντὸς τοῦ βίου κύριοι τῶν πραγμάτων ὄντες εἰς ἅπαντα τὸν χρόνον καὶ τὰς εὐνοίας ἔχουσιν .
τὸ δὲ μέγιστον 0 ·
τοῖς γὰρ κοινοῖς οἱ μὲν ὡς ἀλλοτρίοις , οἱ δ ὡς ἰδίοις προσέχουσι τὸν νοῦν , καὶ συμβούλοις χρῶνται περὶ αὐτῶν οἱ μὲν τῶν ἀστῶν τοῖς τολμηροτάτοις , οἱ δ ἐξ ἁπάντων ἐκλεξάμενοι τοῖς φρονιμωτάτοις , καὶ τιμῶσιν οἱ μὲν τοὺς ἐν τοῖς ὄχλοις εἰπεῖν δυναμένους , οἱ δὲ τοὺς χρῆσθαι τοῖς πράγμασιν ἐπισταμένους 0 1 2 .
οὐ μόνον δ ἐν τοῖς ἐγκυκλίοις καὶ τοῖς κατὰ τὴν ἡμέραν ἑκάστην γιγνομένοις αἱ μοναρχίαι διαφέρουσιν , ἀλλὰ καὶ τὰς ἐν τῷ πολέμῳ πλεονεξίας ἁπάσας περιειλήφασιν .
καὶ γὰρ παρασκευάσασθαι δυνάμεις καὶ χρήσασθαι ταύταις , ὥστε καὶ λαθεῖν καὶ φθῆναι , καὶ τοὺς μὲν πεῖσαι , τοὺς δὲ βιάσασθαι , παρὰ δὲ τῶν ἐκπρίασθαι , τοὺς δὲ ταῖς ἄλλαις θεραπείαις προσαγαγέσθαι , μᾶλλον αἱ τυραννίδες τῶν ἄλλων πολιτειῶν οἷαί τ εἰσίν 0 .
καὶ ταῦτ ἐκ τῶν ἔργων ἄν τις οὐχ ἧττον ἢ τῶν λόγων πιστεύσειεν 0 .
τοῦτο μὲν γὰρ τὴν τῶν Περσῶν δύναμιν ἅπαντες ἴσμεν τηλικαύτην τὸ μέγεθος γεγενημένην οὐ διὰ τὴν τῶν ἀνδρῶν φρόνησιν , ἀλλ ὅτι μᾶλλον τῶν ἄλλων τὴν βασιλείαν τιμῶσι ·
τοῦτο δὲ Διονύσιον τὸν τύραννον , ὅτι παραλαβὼν τὴν μὲν ἄλλην Σικελίαν ἀνάστατον γεγενημένην , τὴν δ αὑτοῦ πατρίδα πολιορκουμένην , οὐ μόνον αὐτὴν τῶν παρόντων κινδύνων ἀπήλλαξεν , ἀλλὰ καὶ μεγίστην τῶν Ἑλληνίδων πόλεων ἐποίησεν 0 ·